Az EGT-Vegyesbizottság 86/2000 határozata

(2000. október 27.)

az EGT-megállapodás VI. mellékletének (szociális biztonság) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló megállapodásra (a továbbiakban: a megállapodás), amelyet az Európai Gazdasági Térségről szóló megállapodás kiigazításáról szóló jegyzőkönyv módosított, és különösen annak 98. cikkére,

mivel:

(1) A megállapodás VI. mellékletét a 2000. augusztus 2-i 65/2000 EGT-vegyesbizottsági határozat [1] módosította.

(2) Az 1408/71/EGK tanácsi rendelet 22a. cikkének értelmezéséről szóló, 1999. április 20-i 174. határozatot [2], melyet az Európai Közösségek migráns munkavállalók szociális biztonságával foglalkozó igazgatási bizottsága fogadott el, be kell építeni a megállapodásba.

(3) Az 1408/71/EGK tanácsi rendelet 19. cikkének (1) és (2) bekezdése, 22. cikke, 22a. cikke, 22b. cikke, 25. cikkének (1), (3) és (4) bekezdése, 26. cikke, 28. cikkének (1) bekezdése, 28a. cikke, 29. cikke, 31. cikke, 34a. cikke és 34b. cikke alapján betegség vagy anyaság esetén a "természetbeni ellátás" fogalmának értelmezéséről és az 574/72/EGK rendelet 93., 94. és 95. cikke alapján visszatérítendő összegek, valamint az ugyanezen rendelet 102. cikkének (4) bekezdése alapján fizetendő előlegek kiszámításáról szóló, 1999. június 23-i 175. határozatot [3], melyet az Európai Közösségek migráns munkavállalók szociális biztonságával foglalkozó igazgatási bizottsága fogadott el, be kell építeni a megállapodásba,

A KÖVETKEZŐKÉPPEN HATÁROZOTT:

1. cikk

A megállapodás VI. melléklete a 3.52. pontot (173. határozat) követően a következő pontokkal egészül ki:

"3.53. 32000 D 0141: Az 1999. április 20-i 174. határozat az 1408/71/EGK tanácsi rendelet 22a. cikkének értelmezéséről (HL L 47., 2000.2.19., 30. o.).

3.54. 32000 D 0142: Az 1999. június 23-i 175. határozat az 1408/71/EGK tanácsi rendelet 19. cikkének (1) és (2) bekezdése, 22. cikke, 22a. cikke, 22b. cikke, 25. cikkének (1), (3) és (4) bekezdése, 26. cikke, 28. cikkének (1) bekezdése, 28a. cikke, 29. cikke, 31. cikke, 34a. cikke és 34b. cikke alapján betegség vagy anyaság esetén a "természetbeni ellátás" fogalmának értelmezéséről és az 574/72/EGK rendelet 93., 94. és 95. cikke alapján visszatérítendő összegek, valamint az ugyanezen rendelet 102. cikkének (4) bekezdése alapján fizetendő előlegek kiszámításáról (HL L 47., 2000.2.19., 32. o.)."

2. cikk

A 174. és a 178. határozat izlandi és norvég nyelvű szövegei, amelyeket az Európai Közösségek Hivatalos Lapjának EGT-kiegészítésében közzé kell tenni, hitelesek.

3. cikk

Ez a határozat 2000. október 28-án lép hatályba, amennyiben a Megállapodás 103. cikkének (1) bekezdése szerint előírt értesítéseket eljuttatták az EGT-Vegyesbizottsághoz [4].

4. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2000. október 27-án.

az EGT-Vegyesbizottság részéről

az elnök

G. S. Gunnarsson

[1] HL L 250., 2000.10.5., 46. o.

[2] HL L 47., 2000.2.19., 30. o.

[3] HL L 47., 2000.2.19., 32. o.

[4] Alkotmányos követelmények nem merültek fel.

--------------------------------------------------